Source: https://www.axanews.ro/mm/handbal-ce-mai-fac-fetele-care-au-evoluat-pentru-hcm-baia-mare.html
Timestamp: 2020-08-12 05:54:45+00:00

Document:
HANDBAL – Ce mai fac fetele care au evoluat pentru HCM Baia Mare | Axa News Maramures
Acasă Din Maramures HANDBAL – Ce mai fac fetele care au evoluat pentru HCM Baia...
HANDBAL – Ce mai fac fetele care au evoluat pentru HCM Baia Mare
Fără îndoială, una dintre cele mai iubite echipe din sportul maramuresean în ultimii ani a fost cea de fete a HCM Baia Mare. Clubul care s-a desfiinţat acum două sezoane a fost extrem de urmărit, iar dezamăgirea a fost imensa în momentul în care ne-am dat seama că totul se surpă.
1. Lois Abbingh (13 august 1992) – inter stânga; a plecat la Issy Paris (Franta) şi a continuat să joace în echipa naţională a Olandei, cu care a cucerit bronzul mondial (2017) şi argintul european (2016) – este anunţată acum la echipa rusă Rostov Don, unde va fi antrenată de Ambros Martin
2. Valentina Ardean Elisei (5 iunie 1982) – extrema stânga; a plecat la SCM Craiova şi continuă să joace şi în echipa naţională a României; a câştigat Cupa EHF cu Craiova; din vară s-a transferat la CSM Bistriţa
3. Alexandra Do Nascimento (16 septembrie 1981) – extremă dreapta; a plecat la Vaci NKSE (Ungaria); nu mai face parte din echipa naţională a Braziliei – mai apoi, s-a transferat tot în Ungaria, la Alba Fehervar
4. Iulia Dumanska (15 august 1996) – portar; a plecat la SCM Craiova cu care a câştigat Cupa EHF. Este una dintre certitudinile postului de portar la echipa naţională de senioare a României; din vară s-a transferat la HCM Râmnicu Vâlcea
5. Melinda Geiger (28 martie 1987) – inter dreapta; a plecat la Brest Bretagne Handball (Franţa), cu care a jucat în Liga Campionilor şi în Cupa EHF; din iarnă evoluează pentru echipa maghiară Siofok; a participat la ultimele acţiuni ale echipei naţionale
6. Elena Georgievska (27 martie 1990) – inter dreapta – a plecat la Fehervar KC (Ungaria); este componenta a echipei Macedoniei; s-a transferat din vară la SCM Craiova
7. Katarina Jezic (19 decembrie 1992) – pivot – era dată sigur la CSM Bucureşti după plecarea de la HCM, dar au intervenit alţi factori (de sănătate); acum este la Siofok şi joacă pentru Croaţia
9. Luciana Marin Popescu (13 octombrie 1988) – centru – a plecat la CSM Roman, după care a revenit în Baia Mare; a dat naştere unui copil; a semnat din vară cu CS Minaur
10. Ionica Munteanu (7 ianuarie 1979) – portar; joacă acum la “U” Cluj-Napoca; a terminat „povestea” la echipa naţională
11. Adriana Nechita (14 noiembrie 1983) – extremă dreapta – n-a mai plecat nicăieri de la HCM Baia Mare, deoarece a născut. S-a retras din activitatea sportivă
12. Gabriela Perianu (20 iunie 1994) – inter stânga – a plecat la Dunărea Brăila, iar de acolo, în vara anului trecut, la Siofok KC; tot acolo este şi acum – a trecut peste accidentarea de la genunchi
13. Allison Pineau (2 mai 1989) – centru – a plecat la Brest Bretagne Handball (Franta), unde este liderul echipei; de când e plecat a jucat pentru naţionala Franţei, cu care a obţinut titlul mondial în 2017, argintul la Jocurile Olimpice de la Rio (2016) şi bronzul european (2016); a rămas la Brest
14. Aneta Pîrvuţ Udriştioiu (22 iunie 1989) – extremă dreapta – a plecat la Dunărea Brăila, iar din vara lui 2017 este la CSM Bucureşti; componentă a lotului naţional
16. Gabriella Bucur Szucs (31 august 1984) – inter stânga – a plecat la Dunărea Brăila; a evoluat pentru echipa naţională a României pâna la Mondialele din Germania 2017; a născut o fetiţă şi e greu de spus dacă va mai reveni în sportul de performanţă ca jucătoare
17. Ana Maria Tănasie (6 aprilie 1995) – extremă stânga – a plecat la Dunărea Brăila, iar mai apoi, la HCM Râmnicu Vâlcea; una dintre cele mai ghinioniste jucătoare, având probleme serioase cu accidentările; din vară a semnat cu SCM Craiova
18. Timea Tătar (28 iulie 1989) – pivot – a plecat la Dunărea Brăila, iar în vara trecută la Corona Braşov; a participat la Mondialul din Germania; din vară a semnat cu SCM Craiova
19. Bianca Tiron (31 mai 1995) – inter stânga – a plecat la Dunărea Brăila, iar din vara trecută este jucătoarea Coronei Braşov; este momentan accidentată
20. Cynthia Tomescu (30 iulie 1991) – pivot – a jucat sub formă de împrumut la HCM Roman, apoi a semnat cu Corona Brasov, iar din ianuarie este jucătoare la Magura Cisnadie; a făcut parte din lotul naţional la Mondialul din Germania
22. Patricia Vizitiu (15 octombrie 1988) – inter dreapta; a plecat la HCM Râmnicu Vâlcea; acum joacă la SCM Craiova
23. Mădălina Zamfirescu (31 octombrie 1994) – centru – a jucat la Dunărea Brăila; din vara trecută este la Debrecen (Ungaria); componentă a lotului naţional
25. Jenica Rudics, Claudia Cetăţeanu (acum antrenori cu portarii la Minaur), Raluca Mihai – au fost trei dintre jucătoarele din vechea gardă care au asigurat continuitatea de la HCM la CS Minaur
26. Au mai jucat pentru HCM: Ksenia Makeeva (Rostov Don), Ekaterina Davidenko (a plecat şi ea la Rostov, acum este la Lada Togliatii), Camilla Herrem (ultimul club a fost Sola – Norvegia – acum este însărcinată), Barbara Arenhart (joaca la Vaci NKSE), Anastasia Lobach (legitimata acum la CSM Bucureşti), Laura Oltean Pristăviţa (este la CSM Bistrita), Lilia Arţiukovich (joaca în Belarus, la BNTU Belaz Minsk), Renata Ghionea (nu mai joacă), Diana Puiu Lazăr (e la Cluj), Oana Bondar (CS Minaur), Mihaela Smedescu (a plecat la Vâlcea, apoi a născut).
Articolul precedentINFRACŢIUNI LA ORDINEA ZILEI – Maramureșean cercetat pentru contrabandă și alte țigări confiscate (FOTO)
Articolul următorCRASNA VIŞEULUI – Sărbătoarea cântecului şi dansului ucrainean

References: CSM 
 CSM 
 CSM 
 CSM 
 CSM 
 CSM